Title: Consentium deorum dearumque
Description: Autori uvjerljivo razlažu nove interpretacije prema kojima na reljefu izvorno nije bilo prikazano dvanaestero bogova kako se to već do sad smatralo. Kako to zaključuju autori, kolegij nebesnika i njihov sastav i broj može biti "sastavljen od "božanskih" delegata odabiranih po kriterijima teme, mjesta i naručitelja". Autori pokazuju temeljito poznavanje ne samo domaće već i svjetske literature na temu antičke i kasnoantičke skulpture i religije. Veoma akribično, na novi način obrađuju ovu zanimljivu umjetninu iz antičke baštine u Dalmaciji. Uvjeren sam da će ovaj rad potaknuti nove rasprave i interpretacije.